CELEX: 32013D0415
Language: lt
Date: 1375228800000
Title: 2013/415/ES: 2013 m. liepos 31 d. Komisijos įgyvendinimo sprendimas, kuriuo dėl Tristano da Kunjos salų įtraukimo į trečiųjų šalių ir teritorijų, iš kurių leidžiama importuoti tam tikrus žmonėms vartoti skirtus žuvininkystės produktus, sąrašą ir Majoto išbraukimo iš to sąrašo iš dalies keičiamas Sprendimo 2006/766/EB II priedas (pranešta dokumentu Nr. C(2013) 4848)  Tekstas svarbus EEE

2.8.2013   
            
            
               LT
            
            
               Europos Sąjungos oficialusis leidinys
            
            
               L 206/7
            
         KOMISIJOS ĮGYVENDINIMO SPRENDIMAS
   2013 m. liepos 31 d.
   kuriuo dėl Tristano da Kunjos salų įtraukimo į trečiųjų šalių ir teritorijų, iš kurių leidžiama importuoti tam tikrus žmonėms vartoti skirtus žuvininkystės produktus, sąrašą ir Majoto išbraukimo iš to sąrašo iš dalies keičiamas Sprendimo 2006/766/EB II priedas
   (pranešta dokumentu Nr. C(2013) 4848)
   (Tekstas svarbus EEE)
   (2013/415/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 854/2004, nustatantį specialiąsias gyvūninės kilmės produktų, skirtų vartoti žmonėms, oficialios kontrolės taisykles (1), ypač į jo 11 straipsnio 1 dalį,
   kadangi:
   
               (1)
            
            
               Reglamente (EB) Nr. 854/2004 nustatytos specialios gyvūninių produktų oficialios kontrolės organizavimo taisyklės. Visų pirma jame nustatyta, kad gyvūninius produktus galima importuoti tik iš tų trečiųjų šalių ar jų teritorijų, kurios įtrauktos į pagal tą reglamentą sudarytą sąrašą;
            
         
               (2)
            
            
               Reglamente (EB) Nr. 854/2004 taip pat nustatyta, kad sudarant ir atnaujinant tokius sąrašus, turi būti atsižvelgiama į Sąjungos kontrolę trečiosiose šalyse ir trečiųjų šalių kompetentingų institucijų garantijas, užtikrinančias, kad būtų laikomasi Sąjungos pašarus ir maistą reglamentuojančių teisės aktų ir gyvūnų sveikatos taisyklių arba kad būtų priimtos juos atitinkančios nuostatos, kaip nustatyta 2004 m. balandžio 29 d. Europos Parlamento ir Tarybos reglamente (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (2);
            
         
               (3)
            
            
               2006 m. lapkričio 6 d. Komisijos sprendime 2006/766/EB, nustatančiame trečiųjų šalių ir teritorijų, iš kurių leidžiama importuoti dvigeldžius moliuskus, dygiaodžius, gaubtagyvius, jūrų pilvakojus ir žuvininkystės produktus, sąrašus (3), išvardytos tos trečiosios šalys, kurios atitinka Reglamente (EB) Nr. 854/2004 nurodytus kriterijus ir dėl to gali užtikrinti, kad šie produktai atitiktų Sąjungos teisės aktuose nustatytus sanitarinius reikalavimus vartotojų sveikatai apsaugoti, bei atitinkamai juos eksportuoti į Sąjungą. Visų pirma minėto sprendimo II priede nustatytas trečiųjų šalių ir teritorijų, iš kurių leidžiama į Sąjungą importuoti žmonėms vartoti skirtus žuvininkystės produktus, sąrašas. Tame sąraše taip pat nurodyti tokių produktų importo iš tam tikrų trečiųjų šalių apribojimai;
            
         
               (4)
            
            
               2012 m. gruodžio 19 d. Tristano da Kunjos salų, kurios yra Šv. Elenos, Dangun Žengimo ir Tristano da Kunjos salų dalis ir Jungtinės Karalystės užjūrio teritorija, kompetentinga institucija pateikė Komisijai prašymą leisti į Sąjungą importuoti omarus (šviežius arba užšaldytus). Prašymas pagrįstas išsamiu kontrolės sistemos aprašymu ir kita informacija, būtina norint užtikrinti tinkamą vartotojų sveikatos apsaugą, susijusią su į Sąjungą eksportuojamais omarais. Vėliau šią informaciją įvertino Komisija ir jokių trūkumų nenustatė. Remiantis turima informacija ir garantijomis, Tristano da Kunjos salos gali būti įtrauktos į Sprendimo 2006/766/EB II priedo sąrašą dėl omarų;
            
         
               (5)
            
            
               pagal 2012 m. liepos 11 d. Europos Vadovų Tarybos sprendimą 2012/419/ES, kuriuo iš dalies keičiamas Majoto statusas Europos Sąjungos atžvilgiu (4) nuo 2014 m. sausio 1 d. Majotas nebebus užjūrio šalis ar teritorija ir taps atokiausiu regionu, kaip apibrėžta Sutarties dėl Europos Sąjungos veikimo 349 straipsnyje. Todėl tą dieną Sprendimo 2006/766/EB II priede turėtų būti išbrauktas Majotui skirtas įrašas;
            
         
               (6)
            
            
               todėl Sprendimas 2006/766/EB turėtų būti atitinkamai iš dalies pakeistas;
            
         
               (7)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2006/766/EB II priede Šv. Elenos salai skirtas įrašas iš dalies keičiamas taip:
   
      
                  „SH
               
               
                  ŠV. ELENOS SALA
                  Neįskaitant Tristano da Kunjos salų ir Dangun Žengimo salos.
               
               
                   
               
            
                  TRISTANO DA KUNJOS SALOS
                  Neįskaitant Šv. Elenos ir Dangun Žengimo salų
               
               
                  Tik omarai (švieži arba užšaldyti)“
               
            
   2 straipsnis
   Sprendimo 2006/766/EB II priede išbraukiamas Majotui skirtas įrašas.
   3 straipsnis
   2 straipsnis taikomas nuo 2014 m. sausio 1 d.
   4 straipsnis
   Šis sprendimas skirtas valstybėms narėms.
   
      Priimta Briuselyje 2013 m. liepos 31 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 139, 2004 4 30, p. 206.
   
      (2)  OL L 165, 2004 4 30, p. 1.
   
      (3)  OL L 320, 2006 11 18, p. 53.
   
      (4)  OL L 204, 2012 7 31, p. 131.